b"\n_START_ARTICLE_\nJennifer Aniston\n_START_SECTION_\nTelevizija\n_START_PARAGRAPH_\nJennifer Aniston se je v Hollywood preselila, ko je za\xc4\x8dela z igranjem v svoji prvi televizijski seriji z naslovom Molloy leta 1990, kmalu za tem pa je pri\xc5\xa1lo na vrsto \xc5\xa1e snemanje televizijskega filma Camp Cucamonga. Igrala je tudi v televizijski seriji Ferris Bueller in filmski upodobitvi le-te serije, filmu Prosti dan Ferrisa Bullerja. Serijo so sicer kmalu nehali snemati. Po tem se je Jennifer Aniston pojavila v komi\xc4\x8dnih serijah, kot sta The Edge in Muddling Through, in gostovala v televizijskih serijah Quantum Leap, Herman's Head in Burke's Law. Za tem je pri\xc5\xa1la na vrsto grozljivka \xc5\xa0krat, po zaklju\xc4\x8dku tega projekta pa se je \xc5\xbee po\xc4\x8dasi nagibala k temu, da bi igralsko kariero dokon\xc4\x8dno prekinila.\n_START_SECTION_\nPrijatelji\n_START_PARAGRAPH_\nNjeni na\xc4\x8drti so se spremenili, ko se je prijavila na avdicijo za televizijsko nanizanko Prijatelji. Na za\xc4\x8detku so ji producenti \xc5\xbeeleli dodeliti vlogo Monice Geller, vendar si jo je na koncu priborila Courteney Cox. Nazadnje je dobila vlogo Rachel Green in lik igrala celih deset let, od za\xc4\x8detka snemanja leta 1994 do konca nanizanke leta 2004._NEWLINE_Nanizanka je po\xc5\xbeela velik uspeh in Anistonova se je skupaj s sodelavci hitro uveljavila v igralskih krogih. Njen slog pri\xc4\x8deske je postal zelo znan, in sicer kar pod imenom \xc2\xbbRachel\xc2\xab\xc2\xa0(po liku), njena frizura pa je bila ve\xc4\x8dkrat dobesedno kopirana. Za serijo so ji izpla\xc4\x8dali po en milijon dolarjev na epizodo, poleg tega pa je prejela tudi pet nominacij za nagrado emmy, ki jo je enkrat tudi osvojila. Po navedbah Guinnessove knjige rekordov naj bi bila Anistonova (skupaj z \xc5\xbeenskimi soigralkami Prijateljev) celo najbolje pla\xc4\x8dana igralka vseh \xc4\x8dasov.\n_START_SECTION_\nPo Prijateljih\n_START_PARAGRAPH_\nLeta 2007 smo Jennifer Aniston lahko videli v televizijski seriji Courtney Cox, Dirt, kjer igra prijateljico lika Courtney Cox, Tino Harrod. 16. julija 2009 je prejela \xc5\xa1e eno nominacijo za emmyja, in sicer za igranje v televizijski seriji 30 Rock.\n_START_SECTION_\nFilmska kariera\n_START_PARAGRAPH_\nMed igranjem v seriji Prijatelji je Jennifer Aniston posnela tudi nekaj filmov. Leta 1998 dobi vlogo v komi\xc4\x8dni drami \xc5\xbdelim si te, v katerem igra Nino, mlado \xc5\xbeensko, ki se zaljubi v geja. Leta 2002 jo lahko opazimo v filmu Miguela Artete, Pridna punca, kjer igra nepriljubljeno dekle iz majhnega mesta. Pozno leta 2005 dobi Jennifer Aniston glavni vlogi \xc5\xa1e v dveh filmih in sicer v \xc5\xa0u\xc5\xa1lja se... in Usodna prevara. Leta 2003 je Jennifer Aniston dobila eno izmed svojih najslavnej\xc5\xa1ih vlog, vlogo dekleta Jima Carreyja v filmu Vsemogo\xc4\x8dni Bruce. Leta 2004 poleg igralca Bena Stillerja igra v filmu In pri\xc5\xa1la je Polly, leta 2006 pa jo lahko vidimo v drami Bogate prijateljice, katerega premiera je bila na filmskem festivalu Sundance Film Festival in je iz\xc5\xa1el v omejeni izdaji. Njen naslednji film z naslovom Greva narazen je pri\xc5\xa1el na vrsto \xc5\xa1e istega leta (2006) in je iz\xc5\xa1el 2. junija, zanj pa je dobila 39,17 milijonov dolarjev._NEWLINE_Revija Forbes je Anistonovo leta 2007 ozna\xc4\x8dila za deseto najbogatej\xc5\xa1o \xc5\xbeensko v ustvarjalni industriji. Prehitele so jo Oprah Winfrey, J. K. Rowling, Madonna, Mariah Carey, Celine Dion in Jennifer Lopez, za njo pa so se uvrstile Britney Spears, Mary-Kate in Ashley Olsen ter Christina Aguilera. Njeno delo naj bi ji do tedaj prineslo skupaj 110 milijonov dolarjev dobi\xc4\x8dka. Forbes je sporo\xc4\x8dil tudi, da je bila Anistonova tudi najbolje prodajan obraz ustvarjalne industrije za leto 2007._NEWLINE_Pojavila se je tudi v tretji sezoni televizijske serije 30 Rock, kjer je igrala biv\xc5\xa1o so\xc5\xa1olko Liz Lemon s kolid\xc5\xbea, ki je Liz speljala Jacka Donaghyja._NEWLINE_25. decembra 2008 izide film Marley in jaz, v katerem je ob Owenu Wilsonu odigrala eno od glavnih vlog. Njen naslednji film, naslovljen Mu pa\xc4\x8d ni do tebe, je iz\xc5\xa1el februarja 2009. Film je skupno zaslu\xc5\xbeil 27,5 milijonov ameri\xc5\xa1kih dolarjev. V njem sta poleg nje igrala tudi Jennifer Connelly in Ben Affleck._NEWLINE_Marca 2010 je iz\xc5\xa1el novi film Jennifer Aniston, Lovec na glave, v katerem je zaigrala poleg Gerarda Butlerja. Kljub temu, da filmski kritiki filmu niso delili dobrih ocen, se je vseeno dobro prodajal in obveljal za komercialno uspe\xc5\xa1nico._NEWLINE_Do 20. junija 2010 so filmi Jennifer Aniston potrjeno zaslu\xc5\xbeili ve\xc4\x8d kot 1.021.722.043 $ v ZDA in ve\xc4\x8d kot 1.775.237.186 $ po vsem svetu._NEWLINE_Jennifer Aniston je pred kratkim kon\xc4\x8dala snemanje filma Just Go With It z Adamom Sandlerjem, ki naj bi iz\xc5\xa1el februarja 2011. Film govori o kirurgu, ki opravlja plasti\xc4\x8dne operacije (odigral ga je Sandler), ki svojo mened\xc5\xbeerko (Anistonova) svoji mladi ljubici (vlogo je odigrala Brooklyn Decker) predstavi kot svojo \xc5\xbeeno, da bi ji dokazal po\xc5\xa1tenost, saj ji je povedal, da je poro\xc4\x8den. V filmu se pojavi tudi Nicole Kidman in sicer kot ena izmed starih tekmic iz fakultete lika Jennifer Aniston._NEWLINE_Jennifer Aniston bo ob boku igralcev, kot so Colin Farrell, Jason Bateman, Charlie Day in Jamie Foxx nastopila v komediji, naslovljeni Horrible Bosses, ki jo bo re\xc5\xbeiral Seth Gordon. Film govori o treh uslu\xc5\xbebencih, ki se odlo\xc4\x8dijo umoriti svoje tiranske nadrejene. Anistonova bo v filmu odigrala vlogo nadrejene uslu\xc5\xbebenke, spolno agresivno zobozdravnico, ki nadleguje lik Charlieja Dayja. Podpisala je tudi pogodbo, da bo poleg Paula Rudda, s katerim je zaigrala \xc5\xbee v filmu \xc5\xbdelim si te iz leta 1998, odigrala vlogo v filmu z naslovom Wanderlust. Scenarij za film, ki ga je kupilo podjetje Universal Pictures, so napisali Rudd, Ken Marino in David Wain, film pa bo produciral in re\xc5\xbeiral Judd Apatow. Zgodba govori o poro\xc4\x8denem paru, ki se, ko izgubi ves denar, preseli v ob\xc4\x8dinsko mesto, saj menita, da moderno \xc5\xbeivljenje ni zanju.\n_START_SECTION_\nOstalo delo\n_START_PARAGRAPH_\nAnistonova se redno pojavlja v razli\xc4\x8dnih reklamah in videospotih. Leta 1996 je igrala v videospotu glasbene skupine Tom Petty and The Heartbreakers, za njihovo pesem Walls. Leta 2001 se je pojavila v videospotu pevke Melisse Etheridge za I Want To Be In Love. Igrala je tudi v reklami za Heinekenove izdelke in za izdelke za lase firme L'Oreal. Leta 1994 je Microsoft njo in njenega soigralca iz Prijateljev Matthewa Perryja povabil, da nastopita v 30-minutni promocijski predstavitvi novega operacijskega sistema Windows 95._NEWLINE_Bila je tudi re\xc5\xbeiserka kratkega filma Room 10, v katerem sta igrala Robin Wright Penn in Kris Kristofferson; Anistonova je povedala, da jo je navdihnila igralka Gwyneth Paltrow, ki je nek kratki film re\xc5\xbeirala eno leto prej, leta 2006._NEWLINE_Leta 2007 je za\xc4\x8dela delati na ogla\xc5\xa1evalni kampanji za pija\xc4\x8do SmartWater. Ve\xc4\x8d kot eno leto je delala na novem parfumu, ki je 21. julija 2010 iz\xc5\xa1el v trgovini Harrods v Londonu. Najprej so parfum nameravali poimenovati Lolavie by Jennifer Aniston, vendar so ga naposled preimenovali v Jennifer Aniston, da ne bi kdo zamenjal parfuma z di\xc5\xa1avo s podobnim imenom. V intervjuju ob izdaji parfuma je Jennifer Aniston dejala, da bi v prihodnosti rada oblikovala tudi di\xc5\xa1avo za mo\xc5\xa1ke.\n_START_SECTION_\nZasebno \xc5\xbeivljenje\n_START_PARAGRAPH_\nPo prijateljevanju s sodelavcem iz televizijske serije Ferris Bueller Charliejem Schlatterjem leta 1990, je leta 1991 za\xc4\x8dela hoditi z Danielom MacDonaldom; razmerje se je kon\xc4\x8dalo leta 1994, malo preden je izvedela, da je dobila vlogo v Prijateljih. Od leta 1995 do leta 1998 je imela razmerje z igralcem Tateom Donovanom._NEWLINE_Leta 1998 je za\xc4\x8dela hoditi z igralcem Bradom Pittom, s katerim se je 29. julija 2000 v Malibuju (Kalifornija) tudi poro\xc4\x8dila. Nekaj let sta veljala za enega izmed redkih hollywoodskih parov, ki mu je uspelo. Par pa je 6. januarja 2005 potrdil novico o koncu razmerja. Pitt naj bi Anistonovo prevaral z igralko in kasnej\xc5\xa1o \xc5\xbeeno Angelino Jolie, \xc4\x8deprav je sam to zanikal. Kljub temu so ju po potrditvi razhoda \xc5\xa1e naprej skupaj videvali v javnosti in njuni prijatelji so medije obve\xc5\xa1\xc4\x8dali, da se je par vseeno uskladil. Anistonova je naposled 25. marca 2005 vlo\xc5\xbeila zahtevo za lo\xc4\x8ditev, dokon\xc4\x8dno pa sta se lo\xc4\x8dila \xc5\xa1ele 2. oktobra 2005. Revije so tedaj pri\xc4\x8dele mno\xc5\xbei\xc4\x8dno poro\xc4\x8dati o tem, da sta se raz\xc5\xa1la, ker Pitt z Anistonovo ni \xc5\xbeelel imeti otrok. V intervjuju za revijo Vanity Fair je avgusta 2005 namre\xc4\x8d povedala: \xc2\xbbVedno sem si \xc5\xbeelela imeti otroke in nikoli se ne bom odpovedala tak\xc5\xa1ni izku\xc5\xa1nji zaradi kariere\xc2\xab. Te besede naj bi domnevno razdrle njun zakon, a je Jennifer to zanikala._NEWLINE_Kasneje je Anistonova razkrila, da je na njeno odlo\xc4\x8ditev glede lo\xc4\x8ditve vplivala predvsem njena mati Nancy, od katere je bila odtujena skoraj celo desetletje. Odtujili naj bi se, ko je njena mama o h\xc4\x8derki govorila na televiziji, leta 1999 pa napisala \xc5\xa1e knjigo spominov z naslovom From Mother and Daughter to Friends: A Memoir. Povedala je tudi, da je bila potrta zaradi smrti svojega dolgoletnega psihiatra, ki ji je sku\xc5\xa1al olaj\xc5\xa1ati lo\xc4\x8ditev od Brada Pitta. Razmerje med njo in Pittom je opisala kot \xc2\xbbsedem zelo lepih skupnih let\xc2\xab, in da so bila le-ta \xc2\xbb\xc4\x8dudovita, a zapletena hkrati\xc2\xab._NEWLINE_Po lo\xc4\x8ditvi je imela \xc5\xa1e nekaj neuspe\xc5\xa1nih razmerij, med drugim z Vincom Vaughnom, s katerim je sodelovala v filmu Greva narazen._NEWLINE_Anistonova je botra Coco Riley Arquette, h\xc4\x8derke njenih dobrih prijateljev igralcev Courtney Cox in Davida Arquetta.\n_START_SECTION_\nDobrodelna dela\n_START_PARAGRAPH_\nJennifer Aniston podpira ve\xc4\x8d dobrodelnih organizacij, med drugim tudi Friends of El Faro, ustanovo, ki pomaga zbirati denar za siroti\xc5\xa1nico Casa Hogar Sion v Tijuani, Mehika. Pojavila se je v \xc5\xa1tevilnih reklamah za St. Jude's Children's Research Hospital, ki jo tudi osebno podpira. Pojavila se je v serijah Oprah's Big Give in Stand Up to"